Jos tila sallii, eteiseen kannattaa ehdottomasti hankkia jonkinlainen eteispenkki. Laatikoilla tai kenkätelineellä varustettu penkki on kätevä, koska se tarjoaa juuri sitä, mistä on aina pulaa: säilytystilaa. Penkki on myös hyvä apu kenkiä puettaessa ja riisuttaessa. Eteispenkki toimii oivana laskutilana vaikkapa salkulle tai kassille ulos lähtiessä ja sisälle tullessa. Jos eteisessä ei ole enää tarvetta lisäsäilytystilalle, pelkkä penkki ilman laatikkoja, arkkumaista säilytystilaa tai kenkätelinettä on silloin hyvä valinta. Sellainen penkki on myös siromman näköinen ja helpommin siirrettävissä.